Grafična predloga ali tema je osnovni oblikovalski okvir spletne strani, ki pogosto vključuje tudi dodatne funkcionalnosti spletne strani. Za WordPress je na voljo ogromno tem, a se med seboj izjemno razlikujejo. Na voljo so brezplačne teme, ki imajo pogosto omejene možnosti prilagoditev in funkcionalnosti, in premium teme. Pri premium temi je treba zakupiti licenco, ki omogoča njeno uporabo in prihodnje posodobitve, ki so pomembne zaradi kompatibilnosti s prihodnjimi verzijami WordPressa. V ceno osnovne spletne strani je vključena tudi premium tema, kar pomeni, da Spletkarije  zakupijo licenco za uporabo teme, ki po funkcionalnostih najbolj ustreza tvojim potrebam, ta pa po koncu izdelave ostane v tvoji lasti. Tema se na spletni strani vedno aktivira, kar omogoča avtomatski dostop do posodobitev, ko so te na voljo (jih pa ne moremo zagotoviti, saj so odvisne od razvijalcev).